সের্হিও আগুয়েরো
সের্হিও লেওনেল ‘‘কুন’’ আগুয়েরো দেল কাস্তিয়ো (স্পেনীয়: Sergio Leonel Agüero del Castillo, স্পেনীয় উচ্চারণ: [ˈseɾxjoaˈɣweɾo]; জন্ম: ২ জুন ১৯৮৮) একজন সাবেক আর্জেন্টাইন পেশাদার ফুটবলার যিনি স্ট্রাইকার হিসেবে খেলেছেন। ২০০৩ সালের ৫ জুলাই, মাত্র ১৫ বছর এবং ৩৫ দিন বয়সে সর্বকনিষ্ঠ খেলোয়াড় হিসেবে আর্জেন্টাইন প্রিমেরা দিভিসিওনে তার অভিষেক হয়। এর মাধ্যমে তিনি ১৯৭৬ সালে মারাদোনার গড়া রেকর্ডটি ভেঙ্গে ফেলেন। ২০২১ সালের ১৫ ডিসেম্বর তিনি স্বাস্থ্যজনিত কারণে ডাক্তারের পরামর্শে ফুটবল থেকে অবসর গ্রহণ করেন।